На основу Решења стечајног судије Привредног суда у Зајечару, Ст.бр.7/2013 од 24.10.2013.године, а у складу са чланoвима 131., 132. и 133. Закона о стечају («*Службени гласник Републике Србије» број 104/2009*) и Националним стандардом број 5 – Национални стандард о начину и поступку уновчења имовине стечајног дужника («*Службени гласник Републике Србије» број 13/2010*), стечајни управник стечајног дужника

**АД Топлификација МОРАВИА Зајечар у стечају из Зајечара, ул. Светозара Марковића 31**

**ОГЛАШАВА**

**Трећу продају дела имовине јавним прикупљањем понуда**

**Предмет продаје је имовинска целина покретне имовине:**

|  |
| --- |
| **Опис имовине** |
| **Целина 2** | **Вредност: 6.033.750,17 дин** | **Депозит: 1.206.750,04 дин** |
| **Техничка роба на плацу и у магацинима „Попова плажа“** Пун опис имовинске целине (872 артикала) дат је у спецификацији у продајној документацији. Имовинској целини припадају следећи највреднији делови:1. Рестлови термоизолованих цеви, разних пречника
2. Техничка роба разна затечена и пописана у магацинима техничких служби на дан отварања стечаја
3. Канцеларијски намештај и опрема пребачени из управне зграде у ул Светозара Марковића 31 а према стању затеченом на дан отварања стечаја
4. Резервоар за мазут V=25м3
 |

Процењена вредност имовине није минимално прихватљива вредност, нити је на други начин обавезујућа или опредељујућа за понуђача приликом одређивања висине понуде.

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у износу од: **5.000 дин** на текући рачун стечајног дужника број: **265-4510310000360-58** који се води код **„Raiffeisen bank“ филијала Зајечар**.Профактура се може преузети сваког радног дана до **21.07.2015. године** у периоду од 9:00 до 16:00 часова у просторијама стечајног дужника, уз претходну најаву на телефон стечајног управника Саше Симића број 064/820-19-23.
2. уплате **депозит** у износу наведеном у табели на текући рачун стечајног дужника број: **265-4510310000360-58** који се води код **„Raiffeisen bank“ филијала Зајечар.** Рок за уплату депозита је до **21.07.2014.**
3. потпишу изјаву о губитку права на повраћај депозита. Изјава чини саставни део продајне документације;

Имовина се купује у виђеном стању и може се разгледати након откупа продајне документације, сваким радним даном од **9:00 до 16:00 часова**, а најкасније **3 радна дана** пре заказане продаје, односно до **21.07.2015.**  (уз претходну најаву стечајном управнику).

Након уплате депозита, а најкасније до **21.07.2015.,** потенцијални купци, ради правовремене евиденције, морају предати стечајном управнику попуњен образац пријаве за учешће на јавном надметању, доказ о уплати депозита, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање (оверено у суду), уколико јавном прикупљању понуда не присуствује потенцијални купац лично (за физичка лица) или законски заступник (за правна лица)

**Јавно прикупљање понуда** одржаће се дана **24.07.2015. у 12:00 часова** на следећој адреси: **Тимочке буне 8, Зајечар** у присуству комисије формиране одлуком стечајног управника**.** Ако јавном прикупљању понуда присуствује понуђач лично потребно је да исти поседује и пружи на увид доказ о идентитету (важећа лична карта или пасош). У случају да понуђача заступа овлашћено лице потребно је да исто лице приложи оригинал пуномоћја за заступање на јавном надметању **Регистрација учесника** почиње два сата пре почетка јавног надметања а завршава се 10 минута пре почетка јавног надметања, односно у периоду од **10:00** до **11:50** часова, на истој адреси**.**

Позивају се сви чланови одбора поверилаца да присуствују јавном прикупљању понуда

**Затворене понуде достављају се поштом или лично. Поштом се достављају на адресу: Саша Симић, стечајни управник АД Топлификација МОРАВИА Зајечар, ул Тимочке буне 8, 19000 Зајечар** **са најкаснијим датумом испоруке пошиљке 20.07.2015.**

**Крајњи рок за достављање понуда које се лично достављају је 24.07.2015. до 11.50 часова на адреси јавног отварања понуда у ул. Тимочке буне 8, Зајечар**

**У разматрање ће се узети само понуде у писаној форми, достављене у запечаћеним ковертама са назнаком ''Понуда'' на коверти, називом стечајног дужника а које пристигну на назначену адресу до назначеног времена.**

**Запечаћена коверта треба да садржи:**

-пријаву за учешће у поступку јавног прикупљања понуда потписану лично или од стране овлашћеног лица и доказ да је у питању овлашћено лице;

-потписану безусловну понуду, уз навођење јасно одређеног износа за куповину предмета продаје;

-доказ о уплати депозита или копију банкарске гаранције;

-потписану изјаву о губитку права на повраћај депозита;

-извод из регистра привредних субјеката и ОП образац, ако се као потенцијални купац пријављује правно лице;

- фотокопију пуномоћја овереног пред судом за заступање на отварању писмених понуда, ако отварању присуствује овлашћени представник;

**Стечајни управник неће разматрати понуде које не садрже јасно одређен износ на који понуда гласи, понуде које се позивају на неку другу понуду, понуде дате под условом, понуде које се позивају на услове који нису предвиђени у продајној документацији и огласу, као и понуде уз које није положен депозит у предвиђеном року.**

Позивају се понуђачи, као и чланови одбора поверилаца да присуствују отварању понуда. Отварању понуда приступиће се и ако чланови одбора поверилаца или неко од понуђача не присуствује продаји.

Стечајни управник спроводи јавно прикупљање понуда тако што:

1. чита правила у поступку јавног прикупљања понуда,
2. отвара достављене понуде,
3. рангира понуђаче према висини достављених понуда,
4. одржава ред на јавном прикупљању понуда,
5. проглашава најбољег понуђача за купца, уколико је највиша понуђена цена изнад 50% од процењене вредности предмета продаје,
6. доставља понуду најбољег понуђача одбору поверилаца на изјашњење, уколико је иста нижа од 50% од процењене вредности предмета продаје,
7. потписује записник.

**Стечајни управник је дужан да прихвати највишу достављену понуду, уколико је иста изнад 50% од процењене вредности предмета продаје**. **Ако највиша достављена понуда износи мање од 50% од процењене вредности предмета продаје, стечајни управник је дужан да пре прихватања такве понуде добије сагласност одбора поверилаца.**

Купопродајни уговор се потписује у року од **5 радна дана** од дана одржавања јавног надметања под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од **8 дана** од дана потписивања купопродајног уговора. Ако проглашени купац не потпише записник или не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У конкретном случају, купопродајни уговор потписује се у року од 3 радна дана од пријема обавештења којим се други најбољи понуђач проглашава за купца.

Учесницима који на јавном прикупљању понуда нису стекли статус купца или другог најбољег понуђача, депозит се враћа у року од **8 дана** од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порезе и трошкови реализације купопродајног уговора, у целости сноси купац. Стечајни дужник је у систему ПДВ-а

Oвлашћено лице: стечајни управник **Саша Симић,** контакт телефон: **064/820-19-23**, контакт адреса: Саша Симић ПР, Панета Ђукића 20/29 Зајечар, mail: sasa.simic@open.telekom.rs